— Безумоўна, прафілактыкай патрэбна займацца заўсёды. Важна, што не толькі дзецям, але і дарослым неабходна ведаць некалькі асноўных правіл. Бацькі павінны ведаць галоўнае: бяспека дзяцей — выключна ў вашых руках. Ні ў якім разе нельга пакідаць дзяцей без нагляду на дзіцячых пляцоўках, у машыне каля магазіна і нават у двары ўласнага дома. Заўсёды, калі ідзяце ў люднае месца, дамаўляйцеся аб месцы сустрэчы — на выпадак, калі згубіцеся. Дзіця павінна разумець, што ні пры якіх абставінах нельга адыходзіць з незнаёмымі. Вельмі важна, каб дзеці любога ўзросту былі ўпэўнены, што ўсё і заўжды можна давяраць і расказваць родным.